Эдвард Нортан

Эдвард Нортан (; нарадзіўся 18 жніўня 1969) — амерыканскі , ,  і аператар, двойчы быў намінаваны на прэмію «Оскар».

 Сям’я 
Яго маці Робін, настаўніца англійскай мовы, памерла ад пухліны мозгу ў 1997 годзе. Яго бацька — Эдвард-старэйшы, былы федэральны выканаўца ў адміністрацыі Картэра, зараз працуе ў арганізацыі па ахове гістарычных каштоўнасцяў. Яго дзед — забудоўшчык Джэймс Роўз (сканаў у 1996 годзе), вядомы сваёй падтрымкай у будаўніцтва горада Калумбія, штат Мэрыленд і дапамогай у забудове ўнутранай гавані Балтымара і Бостанскага кірмашу Квінсі. Яго сястра, Молі Нортан, вучылася ва універсітэце Вашынгтона і Лі.

 Біяграфія 
Нортан нарадзіўся ў Бостане, штат Масачусетс, але вырас у горадзе Калумбія, штат Мэрыленд.

У пяць гадоў Эдвард зацікавіўся тэатрам, неўзабаве пачаў займацца ў Арэстэйнаўскай Калумбійскай школе тэатральнага мастацтва і ў восем гадоў дэбютаваў на сцэне ў мясцовай пастаноўцы.

Нортан скончыў вышэйшую школу Уайлд Лэйк у 1985 годзе, затым Ельскі ўніверсітэт у 1991 годзе са ступенню бакалаўра па гісторыі. У Елі Нортан па-ранейшаму займаўся тэатрам. Ён наведваў мноства факультэтаў, хоць драматычны ніколі не быў для яго профільным. Акцёр Рон Лівінгстан быў яго сакурснікам і такім жа самадзейным акцёрам. Эдвард таксама вывучаў японскую мову і наведваў папулярную школу англійскай мовы NOVA Group. Адразу пасля атрымання дыплома, ён адправіўся ў Японію, дзе працаваў у кампаніі свайго дзеда Enterprise Foundation. І толькі праз некалькі гадоў, у 1994 годзе, вярнуўшыся ў Нью-Ёрк, Эдвард вырашыў адмовіцца ад звыклай працы і цалкам прысвяціць сябе акцёрскай кар’еры.

Падпрацоўваючы афіцыянтам, Нортан граў на некалькіх тэатральных сцэнах Нью-Ёрка, і ў выніку быў прыняты ў кампанію New York Signature Theater Company, сябрам рады дырэктараў якой ён з’яўляецца ў цяперашні час.

Дэбютам у кіно для Нортана стаў фільм «Першабытны страх» (1996), дзе ён згуляў маладога зняволенага. За гэтую ролю ён атрымаў прэмію Залаты глобус і быў намінаваны на прэмію Оскар, як найлепшы акцёр другога плана. У далейшым яго не раз намінавалі, у тым ліку і на найлепшую мужчынскую ролю за гульню ў фільме аб неанацыстах «Амерыканская гісторыя Ікс» і за ўдзел у экранізацыі рамана Чака Паланіка «Байцоўскі клуб».

Апошні час ён граў самога сябе ў эксперыментальным камедыйным тэлесерыяле «Стэла». Гэтак жа набыў ухвалу крытыкаў за ролю пракажанага караля ў фільме «Царства Нябеснае». У 2000 годзе ён дэбютаваў як рэжыёэр, зняўшы камедыю «Захоўваючы веру». Сваёй гульнёй у фільме «Ілюзіяніст» 2006 года ён ізноў заслужыў станоўчыя водгукі крытыкаў.

У яго былі блізкія адносіны з актрысамі Сальмай Хаек, Дру Бэрымар і Кортні Лаў, з якой ён гастраляваў як сесійны гітарыст у яе групе Hole.

 Выбраная фільмаграфія 
 1998 — «Амерыканская гісторыя Ікс»
 2006 — «Ілюзіяніст»
 2008 — «Неверагодны Халк»
 2012 — «Каралеўства ўзыходзячага месяца»
 2014 — «Бёрдмэн»
 2014 — «Гатэль „Гранд Будапешт“»
 2018 — «Востраў сабак»
 2022 — «Нажы вонкі: Шкляная цыбуліна»
 2023 — «Астэроід-Сіці»

 Зноскі 

 Спасылкі 

 Афіцыйная старонка  — інфармацыйны сайт пра Эдварда Нортане



Катэгорыя:Лаўрэаты прэміі «Залаты глобус»
Катэгорыя:Лаўрэаты прэміі «Спадарожнік»